Ir-Regolament tal-Kummissjoni (KEE) Nru 3480/88
tad-9 ta' Novembru 1988
li jemenda r-Regolament (KEE) Nru 1618/91 li jiffissa l-prodotti bażiċi li ma jikkwalifikawx għal ħlas bil-quddiem ta' rifużjonijiet ta' l-esportazzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2727/75 tad-29 ta' Ottubru 1975 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KEE) Nru 2221/88 [2], u partikolarment Artikoli 16(6) misjuba fih, lid-dispożizzjonijiet korrispondenti tar-regolamenti l-oħra dwar l-organizzazzjoni komuni tas-suq rigward il-prodotti agrikoli,
Wara l-kkunsidrat ir-Regolament tal-Kunsill (KEE) Nru 565/80 tal-4 ta' Marzu 1980 dwar il-ħlas bil-quddiem ta' ħlasijiet lura tal-esportazzjoni rigward prodotti agrikoli [3], kif emendat bir-Regolament (KEE) Nru 2026/83 [4],
Billi Artikolu 4(2) tar-Regolament (KEE) Nru 565/80 jgħodd għal prodotti proċessati u għal oġġetti miksuba minn prodotti bażiċi, basta iżda li arranġamenti ta' proċessar lejn l-intern mhumiex esklużi għal prodotti komparabbli;
Billi bir-Regolament tal-Kunsill (KEE) Nru 2236/88 tad-19 ta' Lulju 1988 li jissospendi r-regolament (KEE) Nru 866/84 jippreskrivi miżuri speċjali li jikkonċernaw l-esklużjoni ta' prodotti mill-ħalib minn arranġamenti ta' proċessar lejn l-intern u minn ċerti forom tal-maniġġ bl-idejn tas-soltu [5], il-Kunsill awtorizza rikors għal arranġamenti ta' proċessar lejn l-intern sa l-aħħar tas-sena tas-suq 1988/89 għal prodotti msemmija u billi l-ħlas lura għal prodotti bħal dawn jista' jitħallas bil-quddiem kif mistħoqq għall-perjodu indikat;
Billi r-Regolament tal-Kummissjoni (KEE) Nru 1618/81 [6], kif emendat bir-Regolament (KEE) Nru 2880/84 [7], għandu għalhekk jiġi aġġornat u prodotti tal-ħalib għandhom jitħassru mill-lista ta' prodotti bażiċi mhux eliġibbli taħt dawk l-arranġamenti;
Billi permezz tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u statistika u t-tariffa komuni tad-dwana [8], kif emendata bir-Regolament (KEE) Nru 3174/88 [9], il-Kunsill daħħal nomenklatura ġdida ta' oġġetti; billi Regolament (KEE) Nru 1618/81 għandu għalhekk jiġi adattat kif xieraq;
Billi l-miżuri provduti f'dan ir-Regolament huma bi qbil ma' l-opinjoni tal-kumitati kollha tat-tmexxija konċernati,
ADOTTA DAN IR-REGOLAMENT:
Artikolu 1
Ir-Regolament (KEE) Nru 1618/84 huwa hawnhekk emendat kif ġej:
1. Artikolu 1 jiġi mibdul b'dan li ġej:
"Artikolu 1
Il-prodotti bażiċi li m'għandhomx jikkwalifikaw taħt l-arranġamenti riferiti f'Artikolu 4 tar-Regolament (KEE) Nru 565/80 huma mniżżla f'lista fl-Anness li ġej.
Madankollu, prodotti bażiċi bħal dawn għandhom jiġu esklużi biss meta jkunu maħsuba għall-użu fil-proċessat tal-prodotti msemmija:
(a) f'Anness A mar-Regolament (KEE) Nru 2727/75, barra prodotti koperti minn kodiċi tan-NK 2309 riferit fih;
(b) f'Artikolu 1(1)(ċ) tar-Regolament tal-Kunsill (KEE) Nru 1418/76 [10]
2. L-Anness jiġi mibdul bl-Anness ma' hawn.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fid-9 ta' Novembru 1988.